Jeg lavede en lille rundspørge på Facebook og blandt andre venner. For et par dage siden havde vi i familien Oister som udbyder, men de er ejet af 3, som jeg også tidligere har benyttet (erhverv). De bruger derfor 3's netværk, som her i området er.... HÅBLØST!

Jeg blev anbefalet at tjekke Onfone pga. rimelige priser og service. Jeg har nu set 12 selskaber igennem og tjekket deres dækning via den geniale hjemmeside www.mastebasen, som alle burde benytte, når de skulle vælge mobilselskab! 

Jeg kunne også have besluttet bibob.dk som udbyder. De er nogenlunde med på dækningen her i området, men får ellers tæsk for deres generelle dækning. Jokeren hos dem er dog, at de er ved, at sammenlægge deres net med Telia, hvilket godt kan blive godt! Deres pakker var tiltalende for os som familie og de tilbyder vores elskede Wimp. :-)

Valget faldt på Onfone i kraft af deres ok dækning i vores, lidt vanskelige område!

Jeg ringede til Onfone og forklarede, at jeg ledte efter nyt teleselskab, fordi jeg ikke kunne leve med, at folk ikke kan ringe til mig 90% af tiden. 3 har ingen dækning, som de har lovet i stort set hele deres eksistenstid. Når min telefon så ikke kan få 3G dækning fra 3, så roamer den over på TDC (2G). Det er i princippet også i orden, hvis den så bare blev der, men den forsøger jo konstant, at finde det 3 netværk, som er stort set ikke eksisterende på adressen. Resultat? Ingen kan få fat i os og det er næsten umuligt at ring op eller sende MMS....

Jeg ringede til Onfone salgsafdeling lidt over 13 i fredags - telefonen blev taget med det samme??? Øøøhhh.... var det rent held???

Damen hos Onfone: jeg er da ikke sikker på, at vi så kan gøre det bedre? Jeg kan se, at det vil blive svært, at give dig ordentlig 3G dækning. Det er også lige meget, bare min telefon kan finde ud af, at skifte imellem jeres egne master, så jeg ikke taber signalet hele tiden. Det er ok, at jeg kun har 2G på min adresse, for der går telefonen jo alligevel på wifi, når den skal bruge data. Har i et prøve abb, som jeg kan teste, før køber?

Nej det har vi godt nok ikke, men ved du hvad, jeg kan oprette et abb. til 1,- kr. så kan du prøve det og se om det virker, for jeg tør ikke love noget!

Ikke noget salgsgas, men et konstruktivt løsningsforslag. Den hoppede jeg på og fik lynhurtigt oprettet et abb. Her efter fik jeg så en mail med alle informationer. Lørdag morgen kom posten med mit simkort??? Øøøhhh.... hvad?

Glemte lige at sige, at jeg testede Onfone, ved at ringe til salgssupport igen lidt senere, samme dag, for at teste og spørge om enåring, som jeg havde glemt. Denne gang tog det så næsten et minut, før der blev svaret - fredag eftermiddag - øøøhhh.... what?

Efter at have testet hele søndagen, så besluttede familien sig for et skift. Jeg ringede mandag morgen til samme dame, for at få at flytte alle vores numre! Jeg gjorde min ven, som havde anbefalet Onfone, opmærksom på at jeg var glad for hans information og han sagde - bare husk at nævne det, når du laver dit abb, for så får både du og jeg 1 ekstra GB data! Haha.... der var altså lidt andet, end at han synes om Onfone, bag hans anbefaling ;-)

Jeg nævnte ham i min bestilling hos Onfone og spurgte, om jeg så skulle bestille og nævne ham og så bestille for min søn og nævne mig og bestille for min kone og nævne min søn, for jeg var da godt nok ked af, at der kun var 500MB data med i pakkerne, som vi havde valgt? Nej nej så besværlig skulle det ikke være - hun skulle nok lige sørge for, at vi fik de ekstra GB - ikke noget problem!

I går aftes betalte jeg så for opstart hos Onfone og bekræftede dermed, at de skulle flytte vores numre fra Oister. I morges ved 5-6 tiden lå der så mail fra Oister, om at vores abb. var opsagt og at de ville blive flyttet 31/10-13 - øøøhhh.... WHAT?

STOR ROS til Onfone - det er jo helt optimalt og STOR ROS til Oister også (lidt trist, at det de er bedst til, er at flytte opsagte abb's - de må jo have god erfaring)...

Jeg håber, at jeg ikke bare har været heldig og ramt ind i en kompetent medarbejder hos Onfone, men at det her varer ved - super god oplevelse! :-)

Hører gerne kommentarer og svarer! Jeg svarer også gerne Onfone på, hvem den overraskende kompetente salgskonsulent er! ;-)